El Grup l'Olivar representa aquest dissabte l'espectacle "Alaquàs, tradició i futur"
14/04/2005 14:08:00

# El Grup l'Olivar representa aquest dissabte l'espectacle "Alaquàs, tradició i futur"

*   14/04/2005 14:08:00
*   [Imprimir](#)
*   Compartir
*    https://www.alaquas.org/documento.asp?id\_do=9588

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9588%2F0&title=Ajuntament%20d%27Alaqu%C3%A0s.%20Premsa.El%20Grup%20l%27Olivar%20representa%20aquest%20dissabte%20l%27espectacle%20%22Alaqu%C3%A0s%2C%20tradici%C3%B3%20i%20futur%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9588/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9588/9588_Form_4.jpg)](https://www.alaquas.org/ficheros/documentos/2005/2/9588/9588_Form_10.jpg "<a href='https://www.alaquas.org/ficheros/documentos/2005/2/9588/9588_Form_10.jpg' target=_blank><i class='fa fa-external-link' aria-hidden='true'></i>.El Grup l'Olivar representa aquest dissabte l'espectacle \"Alaquàs, tradició i futur\"</a>")

Aquesta actuació de balls i cançons regionals està basada en els costums tradicionals d'Alaquàs

El Grup l'Olivar d'Alaquàs representarà una vegada més aquest cap de setmana l'espectacle de músiques i danses tradicionals "Alaquàs, tradició i futur", una actuació basada en els costums tradicionals d'Alaquàs que ha estat dirigida per Toni Alcover amb guió de Joaquim Llorens Vila. Tindrà lloc el dissabte 16 d'abril a les 22:30 hores a l'Auditori Nou d'Alaquàs.

A través d'aquest espectacle en què hi hauran balls i cants regionals, es volen donar a conèixer tradicions arrelades a la ciutat com ara la festa de les clavaries, el bateig, el sopar al carrer, els fanalets del meló d'Alger, L'"enramà", les "albaes", l'aurora, l'Encontre, la Pasqua Florida, les carabines i la "demanà".

En l'actuació es podran contemplar les següents peces de ball: _Jota de Vinaròs_, _Ball de quadre de Benigànim_, _Ball rodat de Vistabella_, _Jota de Llíria_, _L'u del tio Mariano_, _La jota de Xàtiva_, _La Petenera de Xàtiva_, _Fandango de Zarra_, _Valencianes de Torrent_, _Tedero de Sogorb, Malaguenya de Barxeta_, _La Xàquera Vella_, _Bolero Estrela de Xàtiva_ i la _Jota d'Alaquàs_. S'interpretaran també les següents cançons: _Padrí ronyós_; _No en volem cap que no estiga borratxo_; _Albà_; _Sereno, Sereno_; _Ja s'acosta la Pasqua_; _Venid a coger las flores_; _La Tarara_ i _Ximo Torero_.

Aquest grup, integrat dins la Unió Musical d'Alaquàs té, com a plantejaments primordials, la recollida, valoració i difusió de les músiques, danses i costums tradicionals d'Alaquàs i de tota València, per tal de donar-les a conèixer als alaquasers i alaquaseres i també als veïns i veïnes de la comarca. Aquesta formació consta de secció infantil i d'adults i disposa d'Escoles de Dolçaina i Tabal, Cant, Rondalla i Ball.